သင်ခန်းစာ (၄)

ပထမပိုင်း - ခြုံငုံသုံးသပ်ချက်

 သခင်ယေရှုဒုတိယအကြိမ်ကြွလာခြင်းအတွက် ပြင်ဆင်ရန်ကောင်းကင်တမန် သုံးပါးသတင်းစကားကို ဘုရားသခင်ပေးပို့ခြင်းဖြစ်သည်။ ကျွန်ု်ပ်တို့နေ့စဉ်အသက်တာတွင် အကျိုးရှိစေရန် ထိုသတင်းစကားများကို ဘုရာသခင်ပုံစံချထားသည်။ နောက်ဆုံးအချိန်၌ အသက်ရှင်လျက် နေထိုင်သူများအတွက် သခင်ခရစ်တော်၏ အစီအစဉ်ကိုဖော်ပြသည်။စာတွေ့အယူဝါဒတွေထက် ကျွန်ု်ပ်တို့အသက်မှာပိုမိုအကျိုးသက်ရောက်မှုရှိပါတယ်။ သခင်ယေရှုနှင့်ပိုမိုနီးကပ်ရန် ဆွဲယူသည့် ရည်ရွယ်ချက်ဖြစ်၍ အကျင့်မပြောင်းလဲဘဲ ခေါင်းမာသူများပင် လျစ်လျူရှုထား၍ မရအောင်တည်တံ့သော သတင်းစကားဖြစ်သည်။

 ပထမကောင်းကင်တမန်သတင်းစကားရဲ့စကားစုနှစ်စုကို ဒီတစ်ပတ်မှာ အာရုံပြု ကြပါစို့။ ပထမစကားစု ‘‘ဘုရားသခင်ကိုကြောက်ရွံ့ကြလော့။’’ နဲ့ ဒုတိယကတော့ ‘‘ဂုဏ်တော်ကိုချီးမွမ်းကြလော့’’ဖြစ်ပါတယ်။ ကျွန်ုပ်တို့ လေ့လာချက်မှာတွေ့ရှိရတဲ့ ‘‘ဘုရားသခင်ကို ကြောက်ရွံ့ကြလော့’’ ဆိုတဲ့စကားစုထဲမှာ ရိုသေခြင်း၊ လေးစားခြင်း၊ အနန္တဥာဏ်တော်၊ အားကြီးသောတန်ခိုးတော်၊ အံ့ဘွယ်ကျေးဇူးတော်များကို ဆင်ခြင် လေ့လာခြင်းများ ပါဝင်ပါသည်။ဘုရားသခင်ကို သစ္စာရှိကြောင်း ကျွန်ု်ပ်တို့၏စိတ်ထားကို ဖော်ပြခြင်းဖြစ်ပါသည်။

 မိမိကိုယ်ကိုဝါကြွားခြင်း၊ ထောင်လွားခြင်း၊ ကိုယ်အဘို့သာသိခြင်း ခေတ်အခါ၌ ပထမကောင်းကင် တမန်သတင်းစကားဟာ ဘုရားသခင်ကို သာဗဟိုပြုသော အသက်တာနှင့် နေထိုင်ရန်ခေါ်ဖိတ်လျက်ရှိသည်။ ကျွန်ုပ်တို့၏အသက်ရှင်နေထိုင်သော ပုံစံဖြင့် ဘုရားသခင်၏ဂုဏ်တော်ချီးမွမ်းရမည်။ ကျွန်ုပ်တို့၏ခြေလှမ်းတိုင်း၊ တွေးခေါ်ကြံစည် မှုတိုင်း၊ စားသောအစာ သောက်သောအရည်များကအစ ဂုဏ်တော်ချီးမွမ်းခြင်းဖြစ်စေပါ။ တီဗီ၊ အင်တာနက်များတွင်ကြည့်ရှုခြင်းများ၊ ဖတ်သောစာပေများမှတဆင့် ဂုဏ်တော် ချီးမွမ်းဖွယ် ဖြစ်စေပါ။

 ၂၁ ရာစုအချိန်မှာ အသက်ရှင်နေထိုင်သူတွေကို ဒီစာစုနှစ်စုနဲ့အညီ အသက်ရှင် နေထိုင်နေသလာဆိုတာကို အနီးကပ်လေ့လာနေပါတယ်။ ဘုရားသခင်ကို‘‘ကြောက်ရွံ့၍’’ ‘‘ချီးမွမ်းကြလော့’’ဆိုတဲ့သခင်ယေရှုရဲ့ ဧဝံဂေလိ သတင်းစကားကို နားလည်ရန်အတူတကွ လေ့လာကြပါစို့။

ဒုတိယအပိုင်း - ရှင်းလင်းတင်ပြချက်

 ဘုရားသခင်ကို ‘‘ကြောက်ရွံ့ခြင်း’’ ဟာ ကိုယ်တော်ကို ဗဟိုပြုတဲ့အသက်တာဖြစ် ပါတယ်။ ကိုယ့်စိတ်ကို အတင်းချည်နှောင်ထားပြီး ကျင့်ကြံအားထုတ်ခြင်းမှ ပျော်ရွင်မှုကို ရှာဖွေခြင်းထက် ဘုရားသခင်ကိုဗဟိုပြုသော အသက်တာသာ ပျော်ရွင်ခြင်းကိုရရှိရန် အခြေခံအမှတ်လက္ခဏာ၊ ရည်ရွယ်ချက်အမှန်၊ ပျော်ရွင်ခြင်း အစစ်ဖြစ်သည်။ ပျော်ရွင်စွာ ကိုယ်တော်၏အလိုတော်ကို ဝန်ခံခြင်း၊ ဆောင်ရွက်ခြင်းဖြင့်သခင်ခရစ်တော်နှင့် ရှင်းလင်းစွာ ဆက်သွယ်ထားပါ။

 ‘‘ဤအရာများကို သင်တို့သိ၍သိသည့်အတိုင်း ကျင့်လျင်မင်္ဂလာရှိကြ၏’’ ဟု ရှင်ယောဟန် ၁၃း၁၇မှာ ဖော်ပြထားပါသည်။ အတ္တနဲ့ ထုပ်ပိုးထားလျင်သေးသိမ်သော အသက်တာသာရှိမည်။မိမိကိုယ်ကျိုးအတွက်သာ ပိတ်လှောင်ထားသော စာရိတ္တများသည် စိတ်မချမ်းမြေ့သောအသက်တာဖြစ်ပေါ်စေသည်။ သခင်ခရစ် တော်ကိုသိ၍ စကားတော်ကို နာခံလိုက်လျှောက်ကာ သူတစ်ပါးအတွက် သဘောထားကြီးစွာ အသက်ရှင်လျင် ပျော်ရွင်မှု ပြည့်ဝသော အသက်တာရရှိမည်။ကျွန်ု်ပ်တို့ကိုဖန်ဆင်းသော ကိုယ်တော်သည် သူ၏နိုင်ငံ၌ ကျွန်ုပ်တို့ အစဉ်ပျော်ရွင်စွာ အသက်ရှင်ရန်ပုံစံထုတ်လုပ်ထားသည်။ ‘‘အလံတော်၌စုံလင် သောဝမ်းမြောက်ခြင်းအခွင့်နှင့် လက်ျာတော်နားမှာ အစဉ်အမြဲပျော်မွေ့ခြင်းအခွင့်ရှိပါ၏’’ ဟု ကိုယ်တော်၏လမ်းအကြောင်းကို ဆာလံ ၁၆း၁၁ မှာ ရေးထားပါသည်။

 ဗျာဒိတ်ကျမ်း ၁၄း၇၏ ‘‘ဘုရာသခင်ကိုကြောက်ရွံ့’’ဆိုသော စကားကို သတ္တမနေ့ အသင်းတော် သမ္မာကျမ်းစာရှင်းလင်းခြင်းစာအုပ်၏ အတွဲ ၇၊ စာ ၈၂၇မှာ ‘‘ထာဝရဘုရားကို ကြောက်ရွံ့လော့’’ ဟုကောင်းကင် တမန်ဟောပြောသောအချိန်သည် လူသားများရုပ်ဝတ္ထု ပစ္စည်းများကို ကိုးစား၍ကိုယ်ပိုင်ဆိုင်သော အရာများ အားဖြင့် ဂုဏ်ယူ ဝါကြွားလျက်ရှိ နေချိန်ဖြစ်သည် ဟုဖော်ပြထားပါသည်။

 တီ ကာဆာ ရေးသားသော စိတ်ဓါတ်လှုံဆော်မှုနှင့် စိတ်ခံစားမှု ဂျာနယ်မှ ‘‘အခန်းဆက်လေ့လာခြင်း’’ ဆောင်းပါး၌ ‘‘ရုပ်တုစွဲလန်းခြင်းကို ပြောင်းလဲ၍၊ အတွေးအခေါ် များကိုလည်း ပြောင်းလဲပါ။ ’’နက်နက်နဲနဲ လေ့လာချက် သုံးရပ်နှင့် လက်တွေ့စမ်းသပ်လုပ် ဆောင်ချက်များကို ကိုးကားထားပါသည်။ စိတ်လှုံဆောင်မှုနှင့် စိတ်ခံစားမှု ၃၈ (၂ဝ၁၄) စာ ၁-၂၂ ၏ဖော်ပြချက်အရ လူသားများသည် ရုပ်ဝတ္ထု ပိုင်ဆိုင်မှုကိုဦးစားပေး၍ သူတို့၏ အာရုံခံစား၊ တတ်သိနားလည်မှုနှင့် ရည်ရွယ်ချက်ထားရှိမှုလျော့ပါးလာ၍ ရုပ်ပိုင်းဆိုင်ရာ ဦးစားပေးမှု လျော့နည်း လာလျှင် စိတ်ခံစားမှုပြန်လည်နို်းထလာမည်။ရုပ်ပိုင်းဆိုင်ရာတိုးတက် မှုသည် စီးပွားရေး၊ လောင်စာဆီ တိုးမြှင့်သုံးစွဲမှု အပေါ်တွင် ကောင်းကျိုးရှိသော်လည်း ကိုယ်ပိုင်အတွက်အကျိုးပြုမှုနည်းပါး၍ စိုးရိမ်ခြင်း၊ စိတ်ဖိစီးခြင်းများဖြစ်ပေါ်စေသည်။ ထုတ်ကုန်ပစ္စည်းများများသုံးခြင်းသည် မိတ်ဆွေများနှင့် ပေါင်းသင်း ဆက်ဆံရေး၊ လူ့ပတ်ဝန်းကျင်၊ လူ့အသိုက်အဝိုင်းနှင့်ဆက်သွယ်မှုများကို ဖျက်ဆီးပစ်သည်။’’ ခရစ်၊ တိုင် ပါစီ ကတော့ ‘‘ ရုပ်ဝတ္ထုထုတ်လုပ်ခြင်းဟာ ဒီခေတ်မှာ ငါတို့ကို စိတ်ဆင်းရဲ၊ အထီးကျန်ပြီး

ကိုယ့်ကိုယ်ကို ယုံကြည်မှုပျောက်ဆုံးအောင်လုပ်နေတယ်’’လို့ ရေးသားထားပါတယ်။

 ဗျာဒိတ်ကျမ်း ၁၄း၇ မှာဖော်ပြတဲ့ ‘‘ဘုရားသခင်ကိုကြောက်ရွံ့လော့’’ ဆိုတဲ့စကား သည် ဘုရားသခင်ရဲ့ အလိုတော်ကိုဝန်ခံ၍ စစ်မှန်တဲ့ပျော်ရွင်ခြင်းရှာဖွေစေရန်တိုက်တွန်း ပါသည်။ သခင်ခရစ်တော်၌ အမြင့်ဆုံးအားရ ကျေနပ်ခြင်းနဲ့ အနက်ရှိုင်းဆုံးပျော်ရွင်ခြင်း ရှာဖွေရန်ဖြစ်ပါတယ်။ သခင်ခရစ်တော်ထံ ကျွန်ုပ််တို့အသက်တာ ဆက်ကပ် အပ်နှံလိုက်ရုံဖြင့် နှလုံးသားတွင် နာခံခြင်းစမ်းရေအလိုအလျောက်စီးထွက်လာပါမယ်။ သခင် ခရစ်တော် အတွက်ဆက်ကပ်လုပ်ဆောင်ခြင်းသည် ဝမ်းမြောက်ပျော်ရွင်မှုဖြစ်ပြီးလုပ်ငန်းတာဝန်ကို အားရ ကျေနပ်စွာ ထမ်းဆောင်လိမ့်မည်။

 အယ်လင် ဂျီ၊ ဝှိုက်ကတော့ ‘‘မှန်ကန်တဲ့နာခံခြင်းအားလုံးနှလုံးသားမှ လာပါတယ်။ ခရစ်တော်နှင့် အတူလုပ်ဆောင်ခြင်းသည် နှလုံးသားမှအလုပ်ဖြစ်ပါတယ်။ကျွနု်ပ်တို့ဆန္ဒအတိုင်း နေထိုင်ခြင်းကို စွန့်လွတ်၍ ဘုရားသခင်၏အလိုတော်ကို နာခံသော အသက်တာကို ရွေးချယ်လျင် ကျွန်ုပ်တို့၏ စိတ်၊ နှလုံးသည် ကိုယ်တော်၏ အလိုတော်နှင့်ညီ၍၊ ကျွနု်ပ်တို့ အထဲ၌ ကိုယ်တော်ကို နေခွင့်ပြုလျှင် ကျွနု်ပ်တို့၏အတွေး၊ ရည်ရွယ်ချက်အားလုံး၌ ကိုယ်တော် အုပ်စိုးမူမည်။ သို့ပြုလျှင် ကို်ယ်တော်၏အမှုတော်ကို ဆောင်ရာ၌ ကျွန်ုပ်တို့၏ဆန္ဒ၊ နေထိုင်ခြင်းနှင့် အသက်တာသန့်ရှင်းခြင်းများကို အမြင့်ဆုံးအားရကျေနပ်မှုကို တွေ့ရမည်။ ကိုယ်တော်ကို သိကျွမ်းခွင့်ကို အကျွနု်ပ် ရရှိခြင်းအားဖြင့်၊ ဘုရားသခင်နှင့် မိတ်သဟာယ ပြုခြင်းအားဖြင့် အပြစ်တရားကို မုန်းတီးလာလိမ့်မည်။ (ထာဝရလိုအင်သက်တော်စဉ် စာ ၆၆၈)

 ဘုရားသခင်ကို ‘‘ချီမွမ်းကြလော့’’ဟု ဆိုရာ၌ ကျွန်ုပ်တို့အသက်တာ၌ ဘုရားသခင် ဂုဏ်တော်ကို ချီးမြှောက်ခြင်းဖြစ်သည်။ ဘုရားဂုဏ်တော်ချီးမွမ်းခြင်း၌ ကျွန်ုပ်တို့သည် သခင် ခရစ်တော်၏ သံတမန် ဖြစ်ကြောင်း သိမှတ်ရမည်။ ကျွန်ုပ်တို့သည် ဤလောက၏ ဆား၊ အလင်းများဖြစ်သည်။ ဗျာဒိတ်ကျမ်း ၁၄း၇ မှာသုံးထားတဲ့ ဘုရားသခင်ကို ‘‘ချီးမွမ်းခြင်း’’ ဆိုသည်မှာ ရှေးဂရိစကား ‘‘ဒေါ့ဆက်’’ ဖြစ်ပါတယ်။ ဓမ္မသစ်ကျမ်း မှာလည်း အသုံးပြုထား ပါသည်။ မတူညီတဲ့အဓိပ္ပာယ်နှစ်မျိုးရှိပါသည်။ ပထမ အဓိပ္ပာယ်ကတော့ ဂုဏ်ပြုခြင်း၊ ထင်ပေါ်ခြင်း၊ အသိအမှတ်ပြုခြင်းကိုရည်ညွန်းပါသည်။ ဒီကျမ်းပိုဒ်မှာ ဘုရားသခင်၏ ဂုဏ်တော်ကို ချီးမွမ်းခြင်း၊ အသိအမှတ်ပြုခြင်းသည် ကိုယ်တော်နှင့်ထိုက်တန်သောကြောင့် ဖြစ်သည်။ ကိုယ်တော်သည် ဖန်ဆင်းရှင် ဖြစ်သည်။ ရွေးနှုတ်ရှင်ဖြစ်သည်။ နေ့စဉ်ကျွန်ုပ်တို့၏ အသက်တာကိုထိန်းသိမ်းပေး၍ ကျွနု်ပ်တို့အတွက် တဖန်ပြန်ကြွလာမည်။ တစ်ချိန်တည်း မှာပင် ‘‘ဒေါ့ဆက်’’၏အခြားအဓိပ္ပာယ်မှာ ‘‘အုပ်မိုး၍ကြည့်သည်’’ ဟုဆိုလိုသည်။

 ဓမ္မသစ်ကျမ်းမှ အဖြစ်အပျက်များ၏ ‘‘ဒေါ့ဆက်’’သည် ဘုန်းရောင်ခြည်နှင့် ဘုန်းတန်ခိုးပေါ်ထွက်ခြင်း၏ အမှတ်လက္ခဖြစ်သည်။ ရှင်ပေါလု၏ရေးသားချက်၌ ‘‘ယေရှု ခရစ်၏မျက်နှာ၌ထွန်းလင်းသော ဘုရားသခင်၏ ဘုန်းတော်’’ (၂ကော ၄း၆) ဟုဖော်ပြ ထားသည်။ ‘‘သခင်ယေရှု၏မျက်နှာ၌ထွန်းလင်းသော ဘုရာသခင်၏ ဘုန်းတော်ကဲ့သို့ ဘုရားသခင်၏ဧဝံဂေလိသတင်းကောင်းသည် ယုံကြည်သူများ၏ စိတ်နှလုံးသားထဲသို့ ရောက်ရှိ၍ ထိုသူသည်ပြောင်းလဲ၍ ‘ဘုရားသခင်၌ အလင်း’ (ဧဖက် ၅း၈)ဖြစ်လာကြသည်။

‘‘ငါတို့ရှိသမျှသည်မျက်နှာဖုံးဖွင့်လျက်မှန်ကိုကြည့်သကဲ့သို့ ဘုရားသခင်၏ဂုဏ်တော်ကို ကြည့်မြင်၍၊ ထိုဘုန်းတော်၌ ပုံသဏာန်တော်နှင့်အညီပြောင်းလဲခြင်းရှိရမည်။’’

(၂ကော ၃း၁၈) သတ္တမနေ့အသင်းတော်ကျမ်းစာရှင်းလင်းချက် အတွဲ၆၊ စာ ၅ဝ၃။ ‘‘ချီးမွမ်းကြလော့’’ ဆိုတဲ့ စကားလုံးမှာပါဝင်တဲ့ အဓိပ္ပာယ်နှစ်မျိုးဖြစ်တဲ့ ဘုရားသခင်၏ ဂုဏ်တော်ကိုချီးမြှောက်၍ ကျွန်ုပ်တို့ အသက်တာ၌ရရှိသော ဘုရားသခင်ထံမှအလင်းတော် အားဖြင့် ကိုယ်တော်၏ စာရိတ္တတော်ကို စောင့်ရှောက် ကာကွယ်ခြင်းသည် ခရစ်ယာန် တစ်ဦးချင်းစီရဲ့ ပန်းတိုင်ဖြစ်ရမည်။

 ဒီအဓိပ္ပာယ်နှစ်မျိုးကတော့မေးခွန်းမေးချင်စရာဖြစ်စေပါတယ်။ ကျွန်ုပ်တို့ရဲ့ ကိုယ်ခန္ဓာကို ဂရုမစိုက်ဘဲ ဘုရားသခင်ဂုဏ်တော်ကို ချီးမြှောက်နိုင်သလာ၊ ဘုရားပေးထားတဲ့ ကျန်းမာရေးစည်းမျဉ်းများကို ချိုးဖောက်ပြီး တဖက်က ဘုရားသခင်ရဲ့ နာမတော်ကို ချီးမြှောက်နိုင်သလာ၊ ကျွန်ုပ်တို့ရဲ့ ကိုယ်ခန္ဓာ အမူအကျင့်တွေဟာ ဝိညာဉ်ကျန်းမာရေးနဲ့ ဘယ်လိုဆက်စပ်မှုရှိလဲ၊ ၁ ကော ၆း၁၉-၂ဝ မှာ ရှင်ပေါလုက အထက်ပါ မေးခွန်း အားလုံးရဲ့အဖြေကို ပေးထားပါတယ်။ ‘‘အဘယ်သို့နည်း။ သင်တို့ ကိုယ်ခန္ဓာသည် ဘုရားသခင်ပေး သနားတော် မူသော ဝိညာဉ်တော်တည်းဟူသော၊ သင်တို့အထဲ၌ ကျိန်းဝပ်၍၊ သန့်ရှင်းသော ဝိညာဉ်တော်၏ ဗိမာန်ဖြစ်ကြောင်း ကို၎င်း၊ မိမိတို့ကိုယ်ကို မိမိတို့မပိုင်ကြောင်းကို၎င်း၊ မသိကြသလော့။သင်တို့သည် အဘိုးနှင့် ဝယ်တော် မူသော သူဖြစ်သောကြောင့်၊ ဘုရားသခင် ပိုင်တော်မူသော သင်တို့၏ ကိုယ်ခန္ဓာနှင့်စိတ်ဝိညာဉ်အားဖြင့် ဘုရားသခင်၏ ဂုဏ်တော်ကို ထင်ရှားစေကြလော့။’’

 ဘုရားသခင်၏ဂုဏ်တော်ကိုထင်ရှားစေခြင်းကို ရှင်ပေါလုက ထပ်ပေါင်းနားလည် စေသည်မှာ

‘‘သင်တို့သည်စားသော်၎င်း၊ သောက်သော်၎င်း၊ မည်သည့်အမှုကိုပြုသော်၎င်း၊ ဘုရားသခင်၏ဘုန်းတော်ကို ထောက်၍ ခပ်သိမ်းသောအမှုကိစ္စကိုပြုကြလော့။’’ (၁ကော ၁ဝး၃၁) သခင်ယေရှုထံကျွနု်ပ်တို့၏အသက်တာကို အကုန်အစင်ပေးအပ်လိုက်ချိန်မှာ ကျွန်ုပ်၏ခန္ဓာကိုယ်သည် ဝိညာဉ်တော်၏ဗိမာန်ဖြစ်လာသည်။ သန့်ရှင်းသော ဝိညာဉ်တော်ကို ပြစ်မှားသောသူတို့ကို ထိုဝိညာဉ်တော်အားဖြင့် အပြစ်စီရင်ခံရခြင်း၊ ဖယ်ရှားခြင်းများပြုလုပ် ၍ ထိုဝိညာဉ်တော်နှင့်ကျွမ်းဝင်သောသူတို့၌မူ အစဉ်တည်နေတော်မူမည်။

 ကျွန်ုပ်တို့ ကိုယ်ခန္ဓာသည် ဘုရားသခင်၏ကျန်းဝပ်တော်မူရာ အိမ်ဖြစ်လာမည်။ ကျွန်ုပ်တို့၏ကိုယ်ခန္ဓာကို သုံးပါးပေါင်းတစ်ဆူ ဝိညာဉ်တော်ဘုရားသည် ငှား၍နေထိုင်ခြင်း အမှုသည် အံ့သြဖွယ်ဖြစ်သည်။ ကျွန်ုပ်တို့ ကိုယ်ခန္ဓာကို ညစ်ညမ်းစေခြင်း၊ ကျန်းမာရေး စည်းမျဉ်းများကို ချိုးဖောက်ခြင်းသည် ဖန်ဆင်းရှင်းဘုရားကို မထီမဲ့မြင်ပြုခြင်းနှင့်တူသည်။ ကျန်းမာစွာနေထိုင်၍ ဘုရားသခင်၏ဘုန်းတော်ထင်ရှားစေခြင်း၌ အခြား အရေးကြီးသော အကြောင်းအရာရှိသည်။ ဝိညာဉ်ရေးနှင့် ကျန်းမာရေးသည် ကျွန်ုပ်တို့အသက်တာကို တန်းတူချိန်ညှိပေးသည်။ ဦးနှောက်က ဘုရားသခင်၏စကားတော်ကို နားခံနိုင်သော စွမ်းရည်သည် သန့်ရှင်းသော ဝိညာဉ်တော်နှင့် စပ်ဆက်မှုရှိသည်။

 မကျန်းမာသော၊ မသန့်ရှင်းသော သွေးအတွင်းမှ နိမ့်ကျသောစွမ်းရည်များသည် ဦးနှောက်ကို အားမဖြစ်စေလျင် သန့်ရှင်းသောဝိညာဉ်တော်၏ အသံကို ကောင်းစွာကြားနိုင် မည်မဟုတ်ပါ။သမ္မာကျမ်းစာထဲမှ ကယ်တင်ခြင်းသတင်းစကားများကို နားလည်နိုင်သော စွမ်းရည်များကျဆင်း၍ ခေါင်းရှုပ်လာမည်။ ကျန်းမာရေးကို လျစ်လျူရှု၍ ဘုရားသခင်၏ ဗိမာန်တည်းဟူသော ကျွန်ုပ်တို့ကိုယ်ခန္ဓာကို ဖျက်ဆီးသူသည် ဘုရားသခင်ကို ဂုဏ်ပြုနေသူ တစ်ယောက်မဟုတ်ကြောင်း ကမ္ဘာကိုသက်သေခံနေသည်။ ကျန်းမာရေး အမူအကျင့် သာမကကျွနု်ပ်တို့ကြည့်သော တီဗီအစီအစဉ်များ၊ ဖတ်သောစာပေများ၊ အင်တာနက်လိုင်း ပေါ်မှ သတင်းများ၊ အခြားသူတစ်ဦး၏ အသက်တာနေထိုင်မှုကို အတုယူခြင်းများအားလုံး သည် ကျွန်ုပ်တို့၏ကိုယ်ခန္ဓာ အပေါ်သို့ အကျိုးသက်ရောက်မှုရှိသည်။

 ‘‘ထာဝရဘုရားကိုကြောက်ရွံ့ကြလော့’’ ဟုဆိုရာ၌ ကျွန်ုပ်တို့နေထိုင်မှုအသက်တာ၌ ဘုရားသခင်ကို ဗဟိုပြုသောအသက်တာ၊ ဘုန်းတော်ထင်ရှားစေသောအသက်တာဖြင့် နေထိုင်ရန်ဖိတ်ခေါ်ခြင်းဖြစ်သည်။ ဒီဖိတ်ခေါ်ခြင်းဟာတရားစီရင်ချိန်အတွက်၊ ခရစ်တော် ဒုတိယကြွလာခိျန်အတွက် ပြင်ဆင်နိုင်ရန်ဖြစ်သည်။ ကိုယ်တော်၏ကျေးဇူးတော်နှင့် တန်ခိုးတော်အားဖြင့် ကိုယ်တော်ကိုချီးမွမ်းခြင်း၊ နာမတော်ကို ချီးမြှောက်ခြင်းနှင့် အမှောင် ကမ္ဘာ၌ထွန်းလင်းသောအလင်းများဖြစ်လာနိုင်သည်။ ကျွန်ုပ်တို့၏အသက်တာသည် ဘုရားသခင်၏ ခေါ်တော်မူခြင်းနှင့် ပုံစံထုတ်ပြီးသည့်အတိုင်း အသက်ရှင်ရမည်။

တတိယအပိုင်း - လိုက်နာဆောင်ရွက်ရန်

ဖတ်ပြီးတုန့်ပြန်ပါ။

 ဆေးလိပ်စွဲနေတဲ့ အမျိုးသမီးကြီးတစ်ဦးကို လွန်ခဲ့သောနှစ်အနည်းငယ်က ဆရာကြီး မာခ် ဖီလီ ကူညီခဲ့ဘူးပါတယ်။ ကျမ်းစာကိုအတူတကွလေ့လာတယ်၊ အကြံဥာဏ် ပေးတယ်။ ဆုတောင်းပေးတယ်။ ဒါပေမယ့် အရာမထင်ခဲ့ပါဘူး။ သူမကတော့ ဆေးလိပ်ဖြတ်ဖို့ မကြိုးစားခဲ့ပါဘူး။

 ဆေးလိပ်ကိုနှစ်ခြိုက်စွာ ဆက်ပြီးသောက်သုံးဆဲဖြစ်ပါတယ်။ဆရာကြီးဟာ တစ်ရက်မှာအဲဒီ အမျိုးသမီးဆီ သွားရောက်လည်ပတ်တော့ အမျိုးသမီးကြီးက အပြုံးနဲ့ဆီးကြိုပြီး ‘‘ဆရာကြီးဖီလီ၊ ကျမ ဆေးလိပ် မသောက်တာ ရက်အတော်ကြာပြီ၊ ကျမဆေးလိပ် ပြတ်သွားပါပြီး။’’ဘယ်အရာက ခင်ဗျားကိုပြောင်းလဲစေလဲ’’လို့ ဆရာကြီးက မေးတဲ့အခါ သူမကရိုးရိုးလေးဖြေခဲ့ပါတယ်။ ‘‘ကျမရဲ့ ၇နှစ်မြေးမလေးက ကျမရဲ့ပေါင်ပေါ်မှာ လာထိုင်ပြီး၊ သူလည်းကြီးလာရင် အဖွားလိုဘဲ ဆေးလိပ်ကို ဇိမ်ကျကျထိုင်ပြီးသောက်ရမယ်’’လို့ ပြောတဲ့အခါ ကျမရဲ့မြေးမလေးအတွက် ကျမဆေးလိပ်ဖြတ်ခဲ့ပါသည်။

 မြေးမလေးအတွက် အဖွားကဆေးလိပ်ဖြတ်နိုင်ရင် သခင်ခရစ်တော်အတွက် ကျွန်ုပ်တို့ရဲ့ မကောင်းတဲ့ အကျင့်တွေကို သန့်ရှင်းသောဝိညာဉ်ရဲ့တန်ခိုးအားဖြင့် စွန့်ပစ်နိုင်ပါ သလာ၊ နတ်ဆိုးစာတန်ကတော့ အကျင့်ဆိုး တွေကို အောင်မြင်ရန် မဖြစ်နိုင်ကြောင့်နှင့် အပြစ်ကြောင့်ယိမ်းယိုင်တတ်ကြောင့် အမြဲပြောလေ့ရှိပါသည်။ ‘‘အောင်မြင်သောသူကို အသက်ပင်၏အသီးကိုစားခွင့်ပေးမည်။ သေသည့်တိုင်အောင် သစ္စာစောင့်လော့၊ သို့ပြုလျှင် အသက်သရဖူကိုငါပေးမည်။’’ (ဗျာဒိတ်ကျမ်း ၂း၇-၁ဝ)ဟု သခင်ခရစ်တော်က အကောင်းအဆိုး တိုက်ပွဲမှာ အောင်မြင်မှုရရန် ခွန်အားပေးမယ်လို့ကတိတော်ရှိပါသည်။

မေးခွန်း

 ၁။ကမ္ဘာကြီးရဲ့ ကပ်ဆိုက်တဲ့အချိန်မှာ ဘုရားတရားရှိသော အသက်တာနဲ့ နေထိုင်ရန်နှင့် စကားတော်ကိုနာခံတတ်ရန် ဒီကောင်းကင်တမန်သုံးပါးသတင်းစကားဟာ သင့်ကိုဘယ်လိုသွေးဆောင်နေပါသလဲ

 ၂။ အောင်မြင်ရန် စိတ်ဓါတ်ခွန်အားနဲ့ တန်ခိုး နှစ်မျိုးစလုံးကိုရရှိရန် ကျွန်ုပ်တို့ရဲ့ သခင်ေယရှု၊ ကယ်တင်ရှင်သခင်ဟာဘယ်လိုပြင်ဆင်ပေးမှာလဲ။